CELEX: 22013D0185
Language: ro
Date: 2013-11-08 00:00:00
Title: Decizia nr. 185/2013 a Comitetului mixt al SEE din 8 noiembrie 2013 de modificare a anexei II (Reglementări tehnice, standarde, încercări și certificare) la Acordul privind SEE

27.3.2014   
            
            
               RO
            
            
               Jurnalul Oficial al Uniunii Europene
            
            
               L 92/10
            
         
      DECIZIA NR. 185/2013 A COMITETULUI MIXT AL SEE
   din 8 noiembrie 2013
   de modificare a anexei II (Reglementări tehnice, standarde, încercări și certificare) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Prin Decizia nr. 6/2012 a Comitetului mixt al SEE din 10 februarie 2012 de modificare a anexei II (Reglementări tehnice, standarde, încercări și certificare) la Acordul privind SEE (1), s-a eliminat textul punctului 1 din capitolul I din anexa II la Acordul privind SEE.
            
         
               (2)
            
            
               Directiva 2000/40/CE a Parlamentului European și a Consiliului din 26 iunie 2000 privind apropierea legislațiilor statelor membre referitoare la dispozitivele de protecție antiîncastrare față ale autovehiculelor și de modificare a Directivei 70/156/CEE a Consiliului (2) și Directiva 2001/56/CE a Parlamentului European și a Consiliului din 27 septembrie 2001 privind sistemul de încălzire a autovehiculelor și a remorcilor acestora, de modificare a Directivei 70/156/CEE a Consiliului și de abrogare a Directivei 78/548/CEE a Consiliului (3), ambele încorporate în Acordul privind SEE ca liniuțe în anexa II, în capitolul I punctul 1, au fost, în mod eronat, abrogate prin Decizia nr. 6/2012.
            
         
               (3)
            
            
               Prin urmare, Directiva 2000/40/CE trebuie încorporată în Acordul privind SEE.
            
         
               (4)
            
            
               Prin urmare, Directiva 2001/56/CE trebuie încorporată în Acordul privind SEE.
            
         
               (5)
            
            
               Regulamentul (CE) nr. 661/2009 al Parlamentului European și al Consiliului (4), care este încorporat în Acordul privind SEE, abrogă, începând cu 1 noiembrie 2014, Directivele 2000/40/CE și 2001/56/CE care trebuie, în consecință, abrogate cu efect de la 1 noiembrie 2014.
            
         
               (6)
            
            
               Prin urmare, anexa II la Acordul privind SEE ar trebui modificată în consecință,
            
         ADOPTĂ PREZENTA DECIZIE:
   Articolul 1
   În anexa II la Acordul privind SEE, capitolul I, după punctul 45zzr [Regulamentul (UE) nr. 523/2012 al Comisiei] se inserează următoarele puncte:
   
               „45zzs.
            
            
               
                  32000 L 0040: Directiva 2000/40/CE a Parlamentului European și a Consiliului din 26 iunie 2000 privind apropierea legislațiilor statelor membre referitoare la dispozitivele de protecție antiîncastrare față ale autovehiculelor și de modificare a Directivei 70/156/CEE a Consiliului (JO L 203, 10.8.2000, p. 9).
            
         
               45zzt.
            
            
               
                  32001 L 0056: Directiva 2001/56/CE a Parlamentului European și a Consiliului din 27 septembrie 2001 privind sistemul de încălzire a autovehiculelor și a remorcilor acestora, de modificare a Directivei 70/156/CEE a Consiliului și de abrogare a Directivei 78/548/CEE a Consiliului (JO L 292, 9.11.2001, p. 21).”
            
         Articolul 2
   Textul punctelor 45zzs (Directiva 2000/40/CE a Parlamentului European și a Consiliului) și 45zzt (Directiva 2001/56/CE a Parlamentului European și a Consiliului) din capitolul I din anexa II la Acordul privind SEE se elimină cu efect de la 1 noiembrie 2014.
   Articolul 3
   Prezenta decizie intră în vigoare la 9 noiembrie 2013, cu condiția să se fi efectuat toate notificările prevăzute la articolul 103 alineatul (1) din Acordul privind SEE (5).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 8 noiembrie 2013.
      
         
            Pentru Comitetul mixt al SEE
         
         
            Președintele
         
         Thórir IBSEN
         
      
   
   
      (1)  JO L 161, 21.6.2012, p. 10.
   
      (2)  JO L 203, 10.8.2000, p. 9.
   
      (3)  JO L 292, 9.11.2001, p. 21.
   
      (4)  JO L 200, 31.7.2009, p. 1.
   
      (5)  Nu au fost semnalate obligații constituționale.